Et ERP-system (Enterprise Resource Planning) håndterer størstedelen av virksomhetens funksjonelle områder som salg, innkjøp, ordrebehandling, lagerstyring og økonomi. Produktdata kan oppbevares i et ERP-system, men systemet er ikke bygget for å strukturere og berike komplekse datamengder med informasjon som skal brukes til salg og markedsføring. Et ERP støtter altså ikke den databehandlingen som kreves i store datadrevne organisasjoner.